二月二日阻風呈同行
作者：趙蕃
朝代：宋

paragraphs: 平居說江湖，似若苦饑渴。
及今落吾手，謂可娛朝夕。
胡爲連日行，迺復形歎息。
使風不終朝，阻風有併日。
欲行波濤恐，欲住餓餒迫。
吾舟僅如芥，吾命真若髮。
吾罪不足云，吾家復何說。
不唯風浩蕩，更直雨騷屑。
鷄啼三家幽，鳥度萬里闊。
遥聞君山青，舊詠高樓月。
何當俱醉倒，夢去山南北。